Irina Turova

Irina Turova (; dzimusi kā Irina Slavina () ) ir Krievijas starptautiskā lielmeistare šahā (2001).

 Biogrāfija 
Piedzimusi Baltkrievijā, kur viņas vecāki strādājuši par šaha treneriem. Pēc Čornobiļas AES katastrofas vecāki pārcēlušies uz Arhangeļsku, kur Irina astoņu gadu vecumā izcīnījusi otro vietu Arhangeļskas apgabala šaha čempionātā sievietēm. Vienpadsmit gadu vecumā ieņēmusi 3. vietu Krievijas jauniešu šaha čempionātā U16 meiteņu vecuma grupā, bet trīspadsmit gadu vecumā uzvarējusi Krievijas junioru šaha čempionātā U20 meiteņu vecuma grupā. 2000. gadā ieņēmusi otro vietu Krievijas sieviešu šaha čempionātā, bet 2003. gadā uzvarējusi šajā turnīrā.Slavina Wins 53rd Russian Women`s Championship 2004. gadā ieņēmusi 4. vietu Eiropas individuālajā šaha čempionātā.5th European Individual Women"s Chess Championship 2009. gadā kļuvusi par Krievijas šaha kausa izcīņas sievietēm finālisti, bet 2010. gadā par šī kausa uzvarētāju. 2011. gadā uzvarējusi Krievijas ātrā šaha čempionātā sievietēm.Персона Дня - 10.08.2018

Piedalījusies Pasaules šaha čempionātos sievietēm pēc izslēgšanas sistēmas:
 2004. gadā Elistā 1. kārtā zaudējusi Maijai Lomineišvili;2004 FIDE Knockout Matches (Women)
 2006. gadā Jekaterinburgā 1. kārtā zaudējusi Lelai Džavahišvili;
 2010. gadā Antakjā 1. kārtā zaudējusi Sopiko Huhašvili.2010 FIDE Knockout Matches

Par panākumiem turnīros FIDE 2000. gadā viņai piešķīrusi starptautiskās meistares (WIM), bet 2001. gadā - starptautiskās lielmeistares (WGM) nosaukumu. 2004. gadā saņēmusi arī vīriešu starptautiskā meistara (IM) nosaukumu.

 Atsauces 

 Ārējās saites 

Kategorija:1979. gadā dzimušie
Kategorija:Gomeļā dzimušie
Kategorija:Krievijas šahisti